ཐང་ཏང་ཧུང་གིས་བརྩམས།སངས་སྐྱབས་ཀྱིས་ལོ་ཙྭ་བྱས།ཞུ་དག་པ།སད་མི།འགོ་བརྗོད་ཀྱི་མཆན།མན་ཇུ་རྒྱལ་རབས་ཀྱི་མཇུག་ཙམ་ལ་རྒྱའི་མཁས་པ་ལ་ལས་བོད་དེ་ཉིད་མན་ཇུའམ་རྒྱ་ནག་གི་མངའ་ཁོངས་སུ་ཇི་ལྟར་འཇུག་དགོས་པའི་དཔྱད་བརྗོད་སྤེལ་བ་དེའི་མིང་དུ་བོད་ལ་ཇུས་བཤམས་པ་ཟེར།དེ་བས་སྨྱུག་འཛིན་པས་རྩོམ་ཡིག་གི་འགོ་བརྗོད་དུ་བོད་ལ་བཤམས་པའི་ཇུས་ངན་གསར་པ་ཞེས་བོས་ཡོད།འདི་ནི་བོད་ལ་ཡང་བསྐྱར་ཇུས་ངན་གསར་པ་བཤམས་པ་ཟེར་པ་དེ་ཡིན།དོན་དུ་ཇུས་གསར་རྙིང་གཉིས་ཀའི་དམིགས་ཡུལ་ནི་གཅིག་པ་སྟེ།བོད་རྒྱ་ནག་གི་མངའ་ཁོངས་སུ་འཇུག་ཐུབ་རྒྱུ་དེ་ཡིན།སེམས་ཁམས་རིག་པའི་ཞིབ་འཇུག་པས་བདེན་དབང་གནང་བ་ལྟར་ན།ཆབ་སྲིད་ལམ་ལུགས་ཁོར་ཡུག་གིས་དེ་དང་མཚུངས་པའི་སྤྱི་ཚོགས་ཀྱི་མི་གཤིས་ལ་ཤུགས་རྐྱེན་དང་བཞེངས་སྐྲུན་གནང་གི་ཡོད་པ་དང་།སྤྱི་ཚོགས་མི་གཤིས་ཀྱིས་ཕྱིར་འཁོར་ནས་དེ་དང་མཐུན་པའི་ཆབ་སྲིད་ལམ་ལུགས་རྒྱུན་མཐུད་བྱེད་ཀྱི་ཡོད།གཅིགམངའ་ཁོངས་ཀྱི་ཆེད་དུ།༡༩༩༢ལོར་༼ཝེ་ཅིན་ཧྲིན་གྱིས་བོད་ཀྱི་གནད་དོན་ཆེད་ཏེང་ཞོ་ཕིང་ལ་སྦྲིངས་པའི་ཡི་གེ༽ཟེར་བའི་ནང་དུ།དམངས་གཙོ་ལས་འགུལ་གྱི་མེས་པོ་སྐུ་ཞབས་ཝེ་ཅིན་ཧྲིན་ནས་བོད་ཀྱི་བདག་དབང་ཁོངས་གཏོགས་གསལ་ཆ་མེད་པ་དེ་དག་གསལ་པོར་ངོས་འཛིན་གནང་ཡོད།ཁོང་གིས་གསལ་པོར་བརྗོད་དོན།གནད་འགག་མང་པོ་ཞིག་ནས་བལྟས་ན།